**Kritériá hodnotenia počas mimoriadnej situácie,**

**spôsobenej prerušením školského vyučovania v školách**

Na základe rozhodnutia riaditeľky školy sa žiaci počas prerušeného vyučovania v školách v priebežnom hodnotení nehodnotia formou klasifikácie.

Podklady na hodnotenie výchovno-vzdelávacích výsledkov žiakov počas prerušeného vyučovania v školách získava učiteľ najmä zo žiackych prác a rozhovormi so žiakmi. Podkladmi sú projekty, riešenia úloh, tematické práce, vypracovanie zadaných otázok, pracovných listov, a plnenie dištančných úloh, spracovaných žiakmi počas domácej prípravy s prihliadnutím na individuálne podmienky každého žiaka.

 V rámci **záverečného hodnotenia** žiakov platí nasledovné :

1. Hodnotenie žiakov **C variantu** zostáva nezmenené – **slovné hodnotenie** ( veľmi dobré výsledky, dobré výsledky,..)
2. **Prípravný a 1. ročník A a B variantu** v rámci záverečného hodnotenia žiakov budú hodnotení v nezmenenej podobe, to znamená **slovným komentárom.**
3. **Hodnotenie žiakov A variantu**

Predmety **slovenský jazyk a literatúra a matematika** v rámci záverečného hodnotenia žiakov sa budú hodnotiť "**známkou**".

Klasifikované predmety **vecné učenie, vlastiveda, dejepis, geografia, biológia, fyzika, chémia**, **občianska náuka** v rámci záverečného hodnotenia žiakov A  variantu sa budú hodnotiť "**slovným hodnotením**"( veľmi dobré výsledky, dobré výsledky, uspokojivé výsledky...).

Klasifikované predmety **výtvarná výchova, hudobná výchova, telesná a športová výchova, informatika a pracovné vyučovanie** sa budú hodnotiť slovom **„absolvoval**" nakoľko podmienky v čase prerušeného vyučovania neumožňujú naplniť ciele predmetu kvalitnou/plnohodnotnou realizáciou.

Slovo „**absolvoval**“, "**slovné hodnotenie**", "**slovný komentár**" a "**známka**" sa uvedie na vysvedčení, ak bol žiak v čase prezenčného vyučovania ( pred mimoriadnou situáciou) prítomný na vyučovaní a aktívne sa zúčastňoval vyučovacieho procesu s prihliadnutím na individuálne schopnosti a možnosti žiaka .Ak sa žiak pred prerušením vyučovania na vyučovacom predmete ospravedlnene nezúčastňoval, na vysvedčení sa uvedie slovo **„neabsolvoval“.**

**Postup do vyššieho ročníka**

1. Žiak postupuje do vyššieho ročníka, ak v čase mimoriadnej situácie plnil požiadavky vyučovania na diaľku a odovzdával podľa pokynov vyučujúcich jednotlivých predmetov do stanoveného termínu plnenie 70 % vzdelávacích aktivít a zadaných úloh (projekty, riešenia úloh, tematické práce, vypracovanie zadaných otázok, pracovných listov, a plnenie dištančných úloh spracovaných žiakmi počas domácej prípravy) . V záverečnom hodnotení je následne hodnotený známkou, slovným hodnotením alebo absolvoval, čo mu zabezpečí postup do vyššieho ročníka.
2. U tých žiakov, ktorí zo subjektívnych príčin neplnili požiadavky vyučovania na diaľku a dosiahli neuspokojivé výsledky za obdobie pred prerušením vyučovania, je možné vo výnimočných prípadoch, v čase mimoriadnej situácie, určiť pred postupom do vyššieho ročníka preskúšanie, ktoré je možné realizovať najskôr dva mesiace po obnovení vyučovania v školách alebo do 31.8.2020.
3. Ak žiak nepreukáže plnenie kritérií hodnotenia ani v termíne určenom riaditeľkou školy na preskúšanie, ktorý predstavuje náhradný spôsob hodnotenia žiakov a preukázania splnených kritérií, nedostatočný, t.j. žiak môže vo veľmi výnimočnom prípade na 2. stupni základnej školy aj opakovať ročník.